Here is a page extracted from Wikipedia that may contain CSS, HTML, and a lot of unformatted text.

Title: عاطف السادات
Content: الشهيد رائد طيار محمد عاطف محمد السادات (13 مارس 1948 قرية ميت ابو الكوم فى مركز تلا فى محافظة المنوفيه , مصر - 6 اكتوبر 1973 محافظة جنوب سينا , مصر) طيار عسكرى مصرى ، وهو اخو محمد انور السادات رئيس مصر الراحل من الاب .

نشأته 

اتولد عاطف السادات يوم 13 مارس 1948 فى قرية ميت ابو الكوم فى مركز تلا فى محافظة المنوفيه ، اتخرج من الكلية الجويه المصريه سنة 1968 برتبة ملازم طيار فى القوات الجويه المصريه . بعد كده سافر لالاتحاد السوفييتى وقعد هناك سنتين تطبيقا لبرنامج تدريبى على المقاتلات الجوية و قاذفات السوخوى المقاتلة .

اشترك عاطف السادات فى معارك حرب الاستنزاف سنة 1969 .

استشهاده فى حرب اكتوبر 
بعدما قامت حرب اكتوبر طلب عاطف السادات فى اول يوم قامت فيه الحرب من قائده العقيد طيار زكريا كمال انه يشترك فى الضربة الاولى المطلوب من القوات الجويه المصريه تنفيذها فى الحرب ضد الاهداف العسكرية الاسرائيلية ، ووافق قائده وضمه معاه فى السرب اللى قاده بنفسه واللى كان مكلف بتدمير موقع عسكرى اسرائيلى فى منطقة أم مرجم فى سينا ونجحت المهمة وانتهت باستشهادهم هما الاتنين فى يوم 6 اكتوبر 1973 .

تكريمه 
تمت ترقية اسم الشهيد عاطف السادات لرتبة رائد طيار مع منح اسمه وسام نجمة سيناء فى الاحتفال اللى اتعمل مخصوص لتكريم ابطال حرب اكتوبر فى مجلس الشعب ، واستلم الوسام اخوه الراحل محمد انور السادات رئيس مصر وقتها من المشير احمد اسماعيل على وزير الحربية .

تم اطلاق اسمه على جامع وجمعية خيرية فى منطقة حلمية الزيتون فى القاهره

شوف كمان 
 محمد انور السادات
 حرب اكتوبر
 نجمة سيناء

مصادر

وصلات خارجية 
 

عسكريين مصريين
طيارين عسكريين مصريين
عسكريين اتقتلوا فى الحروب
حرب الاستنزاف
مصريين شاركوا فى حرب اكتوبر
منايفه
ناس من تلا
عيلة السادات